 1 Ndị Eze 1  Eze Devid emewo agadi, ọ ga-amiwokwa nafọ ndụ; a na-ekpuchikwa ya ákwà, ma ahụ adịghị ekporo ya ọkụ.Ya mere, ndị na-ejere ya ozi sịrị ya: Ka a chọọrọ onyenwe m bụ eze otu nwa agbọghọ nke na-amaghị nwoke, ọ ga na-ejere eze ozi, ka o wee bụrụ onye na-elekọta ya; ọ ga na-edinakwa nobi gị, ahụ ga na-ekpokwa onyenwe m bụ eze ọkụ.Ha wee chọwa nwa agbọghọ mara mma nókèala Izrel dum, nikpeazụ, ha hụrụ Abishag bụ nwaanyị Shunem wee kpọbatara ya eze.Nwa agbọghọ ahụ mara mma nke ukwuu; o wee bụrụ onye na-elekọta eze ma na-ejere ya ozi, ya na eze enweghịkwa mmekọahụ ọ bụla.Ka ihe a niile na-eme, Adọnaịja nwa Hagit nọ na-ebuli onwe ya elu, na-asị: Ọ bụ m gaje ịchị dị ka eze! O wee mee ka a kwadebere ya ụgbọ ịnyịnya nke nwere ndị na-agba ha, ndị ikom iri ise na-agbakwa ọsọ nihu ya.Ọ dịghịkwa mgbe nna ya kwuru ihe ga-ewute ya site nịsị: Gịnị mere i ji mee otú a? Ọ mara mma nke ukwuu nọdịdị ya, nne ya mụrụ ya mgbe a mụsịrị Absalọm.Ya na Joab nwa Zeruya na Abayata onye nchụàjà wee na-emekọ ihe, ha wee malite inyere ya aka dị ka ndị na-eso Adọnaịja.Ma Zedọk onye nchụàjà na Benaya nwa Jehoyada na Netan onye amụma na Shimiaị na Riaị na ndị dike Devid esonyereghị Adọnaịja.E mesịa, Adọnaịja chụrụ atụrụ na ehi na anụ ndị mara abụba nàjà nebe dị nso na nkume Zohelet, nke dị nakụkụ En-rogel, o wee kpọọ ụmụnne ya niile bụ ụmụ ndị ikom eze na ndị ikom niile nke Juda bụ ndị na-ejere eze ozi;ma ọ kpọghị Netan onye amụma na Benaya na ndị dike na Sọlọmọn nwanne ya.Netan wee gwa Bat-shiba, nne Sọlọmọn, sị: Ọ bụ na ị nụbeghị na Adọnaịja nwa Hagit aghọwo eze, ma onyenwe anyị bụ Devid amaghị banyere ya ma ọlị?Nihi ya, biko, bịa ka m nye gị ezigbo ndụmọdụ. Meekwara mkpụrụ obi gị na mkpụrụ obi nwa gị bụ Sọlọmọn ụzọ mgbapụ.Gakwuru Eze Devid, sị ya, Onyenwe m bụ eze, ọ bụghị gị ṅụụrụ ohu gị nwaanyị iyi, sị: Ọ bụ nwa gị Sọlọmọn ga-abụ eze mgbe m nwụrụ, ọ bụkwa ya ga-anọkwasị nocheeze m? Oleekwanụ ihe mere Adọnaịja ji ghọọ eze?Lee! Mgbe ị ka ga na-agwa eze okwu nebe ahụ, mụ onwe m ga-esochi gị bata, m ga-akwadokwa ihe i kwuru.Ya mere, Bat-shiba gakwuuru eze nọnụ ụlọ dị nime, eze emewokwa agadi nke ukwuu, Abishag bụ nwaanyị Shunem nọkwa na-ejere eze ozi.Bat-shiba wee hulata kpọọrọ eze isiala, eze wee sị ya: Gịnị ka ị chọrọ ịrịọ?O wee sị ya: Onyenwe m, ọ bụ gị ji Jehova bụ Chineke gị ṅụọrọ ohu gị nwaanyị iyi, sị, Ọ bụ nwa gị Sọlọmọn ga-abụ eze mgbe m nwụrụ, ọ bụkwa ya ga-anọkwasị nocheeze m.Ma, lee! Adọnaịja aghọwo eze, ma onyenwe m bụ eze amaghị banyere ya ma ọlị.O wee jiri ọtụtụ oké ehi na anụ ndị mara abụba na atụrụ chụọ àjà, kpọọkwa ụmụ ndị ikom eze niile na Abayata onye nchụàjà na Joab onyeisi ndị agha; ma ọ kpọghị ohu gị bụ Sọlọmọn.Ma gị onyenwe m ezeụmụ Izrel niile na-ele gị anya ka ị gwa ha onye ga-anọkwasị nocheeze onyenwe m bụ eze mgbe ọ nwụrụ.Ọ ga-erukwa na ozugbo onyenwe m bụ eze sooro nna nna ya hà dinaa, mụ onwe m na nwa m Sọlọmọn ga-aghọ ndị mere ihe ọjọọ.Ma, lee! mgbe ọ ka na-agwa eze okwu, Netan onye amụma batara.Ha gwara eze ozugbo, sị: Netan onye amụma abịala! E mesịa, ọ batara nihu eze ma kpudo ihu nala kpọọrọ eze isiala.Mgbe ahụ, Netan sịrị: Onyenwe m bụ eze, ọ bụ gị kwuru, sị, Ọ bụ Adọnaịja ga-abụ eze mgbe m nwụrụ, ọ bụkwa ya ga-anọkwasị nocheeze m?Nihi na taa, ọ gbadawo ka ọ gaa jiri ọtụtụ ehi na anụ ndị mara abụba na atụrụ chụọ àjà, ka o wee kpọọkwa ụmụ ndị ikom eze dum na ndị isi ndị agha na Abayata onye nchụàjà; ha na-erikwa ihe ma na-aṅụ ihe ọṅụṅụ nebe ahụ nihu ya, ha na-asịkwa, Eze Adọnaịja, ị ga-adị ndụ!Ma ọ kpọghị mụ onwe m bụ ohu gị, mụ na Zedọk onye nchụàjà na Benaya nwa Jehoyada na ohu gị Sọlọmọn.Ọ bụrụ na ihe a e mere si naka onyenwe m bụ eze, mara na i mebeghị ka ohu gị mara onye ga-anọkwasị nocheeze onyenwe m bụ eze mgbe ọ nwụrụ.Eze Devid wee zaa, sị: Kpọọrọnụ m Bat-shiba. O wee bata nihu eze ma guzoro nihu eze.Eze wee ṅụọ iyi, sị: Dị nnọọ ka Jehova dị ndụ, bụ onye napụtara mkpụrụ obi m nahụhụ niile,dị nnọọ ka m ji Jehova bụ Chineke Izrel ṅụọrọ gị iyi, sị, Ọ bụ Sọlọmọn nwa gị ga-abụ eze mgbe m nwụrụ, ọ bụkwa ya ga-anọchi m nocheeze m! ọ bụ otú ahụ ka m ga-eme taa.Bat-shiba wee hulata kpọọrọ eze isiala, sị: Onyenwe m bụ Eze Devid, ị ga-adị ndụ ruo mgbe ebighị ebi!Ozugbo ahụ, Eze Devid sịrị: Kpọọrọnụ m Zedọk onye nchụàjà na Netan onye amụma na Benaya nwa Jehoyada. Ha wee bata nihu eze.Eze wee sị ha: Kpọrọnụ ndị na-ejere onyenwe unu ozi, meekwanụ ka Sọlọmọn nwa m nọkwasị nelu nne ịnyịnya nke m, durukwanụ ya gbadaa Gaịhọn.Zedọk onye nchụàjà na Netan onye amụma ga-etekwa ya mmanụ nebe ahụ ka ọ bụrụ eze Izrel; fụọkwanụ opi ma sị, Eze Sọlọmọn ga-adị ndụ!Sorokwanụ ya gbagote, ọ ga-abatakwa wee nọkwasị nocheeze m; ọ bụ ya ga-abụ eze nọnọdụ m, ọ bụkwa ya ka m ga-ahọpụta ịbụ onye ndú Izrel na Juda.Ozugbo ahụ, Benaya nwa Jehoyada zara eze, sị: Amen! Ka Jehova bụ Chineke nke onyenwe m bụ eze kwuo otú a.Dị nnọọ ka Jehova si nọnyere onyenwe m bụ eze, ka o sikwa otú ahụ nọnyere Sọlọmọn, ka o meekwa ka ocheeze ya dị ukwuu karịa ocheeze onyenwe m bụ Eze Devid.Zedọk onye nchụàjà na Netan onye amụma na Benaya nwa Jehoyada na ndị Keretaịt na ndị Peletaịt wee gbadaa, mee ka Sọlọmọn nọkwasị nelu nne ịnyịnya nke Eze Devid, durutekwa ya Gaịhọn.Zedọk onye nchụàjà wee wepụta mpi mmanụ nụlọikwuu ma tee Sọlọmọn mmanụ; ha wee malite ịfụ opi, mmadụ niile wee na-eti mkpu, sị: Eze Sọlọmọn ga-adị ndụ!E mesịa, ndị ahụ niile gbagotere wee na-eso ya nazụ, ha na-egbu ọjà, na-aṅụrịkwa oké ọṅụ, nke mere na ala gbabiri abụọ nihi mkpọtụ ha na-eme.Adọnaịja na ndị niile a kpọrọ òkù, bụ ndị ya na ha nọ, wee nụ ya mgbe ha risịrị nri. Mgbe Joab nụrụ ụda opi ahụ, ọ sịrị ozugbo: Gịnị ka mkpọtụ a dị nobodo a nke oké ụzụ na-ada nime ya pụtara?Mgbe ọ ka kpụ okwu nọnụ, lee, Jọnatan nwa Abayata onye nchụàjà bịara. Adọnaịja wee sị: Batawa, nihi na ị bụ dike, i ji ozi ọma bịa.Ma Jọnatan zara Adọnaịja, sị: Ee e! Onyenwe anyị bụ Eze Devid emewo Sọlọmọn eze.Eze wee zipụ ya na Zedọk onye nchụàjà na Netan onye amụma na Benaya nwa Jehoyada na ndị Keretaịt na ndị Peletaịt, ha wee mee ka ọ nọkwasị nelu nne ịnyịnya eze.Zedọk onye nchụàjà na Netan onye amụma wee tee ya mmanụ na Gaịhọn ka ọ bụrụ eze; e mesịa, ha si nebe ahụ gbagote na-aṅụrị ọṅụ, oké ụzụ na-adakwa nobodo a. Ọ bụ ya bụ mkpọtụ ahụ unu nụrụ.Ọ bụghị naanị nke ahụ, Sọlọmọn anọkwasịwo nocheeze.Ihe ọzọkwa bụ na ndị na-ejere eze ozi abatawo ịgọzi onyenwe anyị, bụ Eze Devid, sị: Ka Chineke gị mee ka aha Sọlọmọn dị ebube karịa aha gị, ka o meekwa ka ocheeze ya dị ukwuu karịa ocheeze gị! Eze wee kpọọ isiala nelu ihe ndina.Nke a bụkwa ihe eze kwuru, Ka Jehova bụ Chineke Izrel bụrụ onye a gọziri agọzi, bụ onye mere ka e nwee onye ga-anọkwasị nocheeze m taa, m wee jiri anya m hụ ya!Ndị niile ahụ a kpọrọ òkù, bụ ndị ha na Adọnaịja nọ, wee malite ịma jijiji, onye nke ọ bụla wee bilie lawa.Egwu tụrụ Adọnaịja nonwe ya nihi Sọlọmọn. Ya mere, o biliri gaa jigide mpi ebe ịchụàjà aka.Ka oge na-aga, a kọọrọ Sọlọmọn, si: Lee, egwu ejidewo Adọnaịja nihi Eze Sọlọmọn; o jigidewokwa mpi ebe ịchụàjà aka, sị: Ka Eze Sọlọmọn buru ụzọ ṅụọrọ m iyi na ya agaghị ewere mma agha gbuo ohu ya.Sọlọmọn wee sị: Ọ bụrụ na ọ ga-eme ka dike, otu ntutu isi ya agaghị ada nala; ma ọ bụrụ na a hụ ihe ọjọọ o mere, ọ ghaghịkwa ịnwụ.Ya mere, Eze Sọlọmọn ziri ozi, ha wee kpọdata ya nebe ịchụàjà ahụ. O wee bata kpọọrọ Eze Sọlọmọn isiala; e mesịa, Sọlọmọn sịrị ya: Laa nụlọ gị. 